
ДО
ОБЩИНСКИ СЪВЕТ
БУРГАС



ДОКЛАДНА ЗАПИСКА

	
ОТ ДИМИТЪР НИКОЛОВ – КМЕТ НА ОБЩИНА БУРГАС,

	ОТНОСНО: Правила за прилагане на Програма „Моят град, моят квартал, моята улица за масово облагородяване на вътрешноквартални пространства на територията на гр. Бургас“ на Община Бургас 




УВАЖАЕМИ ОБЩИНСКИ СЪВЕТНИЦИ,

Община Бургас успешно реализира през последните години Програмата „Моят град, моят квартал, моята улица”, която дава възможност за  благоустрояване на вътрешнокварталните пространства на територията на град Бургас. Опитът на общината по Програмата в жилищните комплекси показа, че общата идея за подобряване градските условията обединява хората. Гражданите проявяват голям интерес и ежедневно подават заявления, с които кандидатстват по Програмата. Това обосновава необходимостта от актуализиране и надграждане условията за кандидатстване и свързаното с това изменение на действащите Правила за прилагане на Програма „Моят град, моят квартал, моята улица за масово облагородяване на вътрешноквартални пространства на територията на гр. Бургас“ на Община Бургас.
Правилата и програмата са в унисон с приоритетите и целите на Програмата за демографско развитие на Община Бургас 2030 за изграждане на устойчива и добра среда за живот за гражданите на Бургас.
В съответствие с изискването на чл. 66, ал. 1 и ал. 2 и 69 от Административнопроцесуалния кодекс, проектът на Правила за прилагане на Програма „Моят град, моят квартал, моята улица за масово облагородяване на вътрешноквартални пространства на територията на гр. Бургас“ на Община Бургас е оповестен чрез публикуване проектите на електронната страница  на Община Бургас на 22.03.2024г. На заинтересованите е осигурена възможност да осъществят правото си на участие в производството по издаване на акта, като е предоставен месечен срок.  
В предоставения срок не са постъпили предложения и становища от заинтересовани лица.
	Предвид гореизложеното и на основание чл. 21, ал. 1, т. 23 и ал. 2 от Закона за местното самоуправление и местната администрация, предлагам, Общински съвет - Бургас да вземе следното
                                        
Р Е Ш Е Н И Е:

Приема нови Правила за прилагане на Програма „Моят град, моят квартал, моята улица за масово облагородяване на вътрешноквартални пространства на територията на гр. Бургас“ на Община Бургас съгласно приложения проект.


ПРИЛОЖЕНИЯ: 
1. Проект на Правила за прилагане на Програма „Моят град, моят квартал, моята улица за масово облагородяване на вътрешноквартални пространства на територията на гр. Бургас“ на Община Бургас;
2. Извлечение от официалния сайт на Община Бургас, раздел Административни актове, удостоверяващо оповестяване откриването на производството по издаване на акта.




ДИМИТЪР НИКОЛОВ
Кмет на Община Бургас

ПРОЕКТ НА 
 
ПРАВИЛА ЗА ПРИЛАГАНЕ НА ПРОГРАМА „МОЯТ ГРАД, МОЯТ КВАРТАЛ, МОЯТА УЛИЦА ЗА МАСОВО ОБЛАГОРОДЯВАНЕ НА ВЪТРЕШНОКВАРТАЛНИ ПРОСТРАНСТВА НА ТЕРИТОРИЯТА НА ГР. БУРГАС“

Настоящите правила целят прозрачно и ефективно насочвана на средствата, отделени в бюджета на общината по Програма „Моят град, моят квартал, моята улица за масово облагородяване на вътрешноквартални пространства на територията на гр. Бургас“.
 
 1. Обща информация, въведение
С настоящите правила се определят участниците, условията за допустимост, реда за подаване на предложенията за облагородяване на вътрешноквартални пространства на територията на гр. Бургас, допустимите дейностите и начина на разпределяне на средствата по Програмата „Моят град, моят квартал, моята улица за масово облагородяване на вътрешноквартални пространства на територията на гр. Бургас“.

2. Участници в процеса 
Участници в процеса са общината и жителите, чрез органите на управление на етажната собственост – управител/управителен съвет на многофамилните жилищни сгради, обхванати от програмата (заинтересовани лица).
Жителите, обхванати от програмата, като заинтересовани лица подават предложения за облагородяване на вътрешноквартални пространства на територията на гр. Бургас под форма на заявления, чрез органите на управление на етажната собственост,.
2.1. Общината отговаря за цялостното техническо изпълнение и финансово администриране на програмата и извършва координационни функции, предвид спецификата на процеса, в това число:
а/ провежда информационни/разяснителни кампании, вкл. разпространение на информационни материали на подходящи публични места и т.н.; 
б/ приема и разглежда заявления за кандидатстване по Програмата;
в/ избира изпълнители за извършване на строително-монтажните дейности по реда  на   ЗОП, като уведомява писмено заявителите за сроковете на изпълнение.
г/ издава необходимите документи и разрешения за целите на обектите по програмата; 
д/ упражнява инвеститорски контрол.


2.2. Заинтересованите лица:
а/ подават Заявления с предложения за облагородяване на вътрешноквартални пространства на територията на гр. Бургас;
б/ осъществяват контрол при изпълнението на дейностите, предвидени в проекта за облагородяване на вътрешноквартални пространства на територията на гр. Бургас;

3. Условия за допустимост  
3.1. Допустими за финансиране са вътрешноквартални пространства на територията на гр. Бургас общинска собственост.
3.2. Заявления се подават от органите на управление на етажната собственост в многофамилни жилищни сгради, построени върху терени - общинска собственост, предназначени „за комплексно жилищно строителство“. Органите на управление трябва да представляват цялата сграда и да бъдат избрани по реда на Закона за управление на етажната собственост. Установяването на заявените обстоятелства се извършва служебно от Общината.
3.3.  Да има решение на Общото събрание на ЕС или на Сдружението на собствениците за подаване на предложение за облагородяване на вътрешнокварталното пространство взето с мнозинство не по-малко от 51 на сто идеални части от общите части, съгласно чл. 17, ал.2, т.5 от ЗУЕС.
3.4. Предложението да не противоречи на предвижданията на действащия Подробен устройствен план за територията/ имота.
3.5. В предвиденото за облагородяване пространство да няма реализирано незаконно строителство.

4. Ред за подаване на предложенията
4.1.Подаването на заявленията се извършва целогодишно чрез деловодствата на съответната Дирекция „Център за административни услуги“ по местонахождение на територията, предложена за благоустрояване. Към заявлението се прилага протокол от проведеното общо събрание на ЕС с взетите решения.
4.2. В заявлението задължително се посочва вида облагородяване или благоустрояване, както и точното местонахождение на а околоблоковото или вътрешноквартално пространство - общинска собственост. Към заявлението задължително се прилага и графична част.
4.3. В срок до 30 дни след подаване на зеявлението, Община Бургас се произнася по допустимостта на предложението в съответствие с посочените критерии.

5. Допустими за облагородяване и/или благоустрояване на вътрешно кварталните  пространства са дейности по изграждане и/или реконструкция на: 
      5.1. Паркинг
      5.2. Зона за спорт
      5.3. Зона за отдих и озеленяване
      5.4. Детски кът
      5.5 Друго.........../описва се/	
	В едно заявление е допустимо да се посочат не повече от две дейности.


6. Оценка на подадените заявления 
6.1. Заявленията се разглеждат от комисия, назначена със заповед на кмета на община Бургас. 
6.2. Комисията извършва проверка по допустимост.
6.3. При необходимост от представяне на допълнителни или уточняващи документи, комисията уведомява заявителя, като му предоставя подходящ срок, от поне 14 дни, за представяне на необходимите документи.
6.4. След приключване на оценката на предложенията, Комисията одобрява предложението и уведомява заинтересованите лица за резултата и последващите действия. 
6.5. Община Бургас подготвя и възлага за изработване идейно решение за облагородяване и благоустрояване на общественото пространството, което се представя за съгласуване на заинтересованите. 
6.6. За приемането на идейното решение за подготвя протокол, а решенията се смятат за приети с мнозинство не по-малко от 51 на сто идеални части на цялата сграда. 
6.7. След представяне на протокол за съгласие с изготвеното идейно решение за благоустрояване, същото се одобрява за финансиране от Кмета на община Бургас.
6.8. Община Бургас възлага изпълнението на одобрените проекти за благоустрояване на вътрешноквартални пространства, като уведомява писмено заявителите за сроковете на изпълнение.
6.9. Средствата се разпределят поетапно до изчерпване на ресурса

